Foto: Toshkent shahar hokimligi matbuot xizmati BAAning Warehouse of Games kompaniyasi Toshkentning Yakkasaroy tumanida bolalar uchun ta’lim-bilim, sport va o‘yingoh markazi qurish loyihasini amalga oshirishni rejalashtirmoqda. Bu haqda Toshkent hokimiyati matbuot xizmati xabar berdi. Toshkent hokimiyatida o‘tgan muzokaralarda sarmoyachilar loyihaga 4 mln dollar kiritish istagini bildirishgan. Bolalar markazi 0,4-0,5 gektar maydonda barpo etilib, 2 yoshdan 14 yoshgacha bo‘lgan bolalarning ijtimoiy va madaniy rivojlanishi uchun xizmat qiladi. Bundan tashqari, markazda 35 ta doimiy ish o‘rni tashkil etiladi. Markazni 2019 yil oxirida foydalanishga topshirish rejalashtirilmoqda. Foto: Toshkent shahar hokimligi matbuot xizmati